

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail: kontakt@sukobinteresa-rs.org**

Број: 02-92-С/22-1, О.С.

Датум: 07.03.2022. године

На основу члана 13. став 1. и члана 15. под а) Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14), члана 115. и 210. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), Републичка комисија за утврђивање сукоба интереса у органима власти Републике Српске, на сједници одржаној дана 07.03.2022. године, у предмету против одборника Бојана Суботића, донијела је

**ЗАКЉУЧАК**

Предмети: 1) број 02-136-С/22 од 16.02.2022. године, који се односи на утврђивање постојања сукоба интереса одборника у Скупштини општине Прњавор Бојана Суботића, 2) број 02-154-С/22 од 22.02.2022. године, који се односи на утврђивање постојања сукоба интереса истог одборника,

због чињеничног стања и истог правног основа, спајају се у јединствени поступак са предметом број 02-92-С/22 од дана 04.02.2022. године који се односи на утврђивање постојања сукоба интереса одборника у Скупштини општине Прњавор, Бојана Суботића те ће се водити један поступак под бројем 02-92-С/22

**Образложење**

Дана 04.02.2022. године Републичка комисија за утврђивање сукоба интереса у органима власти Републике Српске (у даљем тексту: Комисија) запримила је путем мејла иницијативу г. С. М, за утврђивање постојања сукоба интереса против Бојана Суботића, одборника у Скупштини општине Прњавор. У иницијативи се наводи да је одборник Бојан Суботић истовремено и директор Дома здравље Прњавор, који је од 01.01.2022. године прешао на трезор, тј. промијенио начин пословања и финасирања.

Комисија је дана 16.02.2022. године запримила иницијативу од Transparency International BiH у којој је наведено да је (према наводима) г. Бојан Суботић учествовао у гласању на 8. сједници Скупштине општине Прњавор по тачки везаној за именовање директора ЈЗУ Дом здравља Прњавор, те гласао за своје именовање за директора, чиме се нашао у ситуацији сукоба интереса.

Комисија је запримила и нову иницијативу за утврђивање сукоба интереса путем мејла, дана 22.02.2022. године г. М. Б., у којој је наведено да Бојан Суботић, обавља функцију одборника у Скупштини општине Прњавор, а истовремено је и директор ЈЗУ Дом здравља Прњавор. Наводи да је приликом избора глас др Бојана Суботића био одлучујући за његово именовање. Даље наводи, да je Бојан Суботић члан 9. тачка д) Закона о спречавању сукоба интереса у органима власти Републике Срспке која гласи: „приволеговати лица ради страначког или другог опредјељења или због поријекла, личних или породичних веза“ вишеструко прекршио.

Како је у питању исто лице против којег су подносене иницијативе, исто чињенично стање и исти правни основ, сходно члану 115. Закона о општем управном поступку, Комисија доноси овај Закључак о спајању наведених поступака, те ће се водити један јединствени поступак под бројем: 02-92-С/22 за утврђивање постојања сукоба интереса одборника у Скупштини општине Прњавор, Бојана Суботића..

На овај Закључак странке имају право посебне жалбе.

Поука о правном средству: ПРЕДСЈЕДНИЦА КОМИСИЈЕ

Против овог Закључка може се изјавити посебна Обренка Слијепчевић

жалба Комисији за жалбе у року од 15 (петнаест)

дана од дана пријема овог Закључка. Жалба се

подноси путем ове Комисије.

Доставити:

1. С. М.
2. Transparency International BiH, н/р извршног директора И. К., Гајева 2, 78000 Бања Лука
3. М. Б.
4. У спис предмета број: 02-92-С/22