

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail: kontakt@sukobinteresa-rs.org**

Број: 02-1833-С-3/21/22-5, О.С.

Датум: 07.03.2022. године

На основу члана 15. под а) и в) Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14), Републичка комисија за утврђивање сукоба интереса у органима власти Републике Српске, на сједници одржаној дана 07.03.2022. године, у поступку утврђивања сукоба интереса за изабраног представника Тифе Ефендић, донијела је

**Р Ј Е Ш Е Њ Е**

Тифа Ефендић, одборник у Скупштини општинe Сребреница, не налази се у сукобу интереса.

**О б р а з л о ж е њ е**

Републичкој комисији за утврђивање сукоба интереса у органима власти Републике Српске (у даљем тексту: Комисија), дана 19.11.2021. године, достављена је иницијатива за утврђивање постојања сукоба интереса Тифе Ефендић, одборника у Скупштини општине Сребреница.

У иницијативи се наводи да је одборник Тифа Ефендић кандидаткиња за одборницу Скупштине општине Сребреница, тренутно обавља функцију директорице ЈУ „Дјечији вртић - Полетарац“ у Сребреници, која ће по сили Закона бити именована на функцију одборника Скупштине општине Сребреница, јер је следећа по изборним резултатима политичког субјекта „Коалиција за Сребреницу“ (замијениће на том мјесту одборника, преминулог Зулфу Салиховића).

У складу са чланом 16. став 2. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) Комисија је дана: 10.12.2021. године донијела одлуку о покретању поступка за утврђивање постојања сукоба интереса број: 02-1833-С-3/21-1, О.С. против лица Тифе Ефендић, одборника у Скупштини општине Сребреница.

Дана 04.01.2022. године Комисија је запримила изјашњење на Одлуку о покретању поступка за утврђивање сукоба интереса Тифе Ефендић у којем се наводи да су наводи у предметној Иницијативи у потпуности неосновани.

У изјашњењу Тифа Ефендић наводи да је тачно да тренутно обавља функцију вршиоца дужности директора ЈУ „Дјечији вртић - Полетарац“ Сребреница те да на Скупштини општине Сребреница приликом гласања за буџет издваја своје мишљење што се може утврдити из записника.

Дана 11.02.2022. године Комисија је упутила допис број: 02-1833-С-3/21/22-3, О.С. секретару скупштине општине Сребреница у којем тражи податак да ли је Тифа Ефендић, одборник у Скупштини општине Сребреница гласала за било које питање везано за ЈУ „Дјечији вртић - Полетарац“ Сребреница од тренутка преузимања одборничког мандата.

Дана 25.02.2022. године Комисија је запримила допис предсједника Скупштине општине Сребреница у којем се наводи да Тифа Ефендић, именована за вршиоца дужности ЈУ „Дјечији вртић - Полетарац“ Сребреница дана 08.10.2021. године, мандат одборника истој додијељен 11.11.2021. године, у периоду преузимања мандата до данас није гласала по тачкама дневног реда Скупштине општине које се односе на питања ЈУ „Дјечији вртић - Полетарац“ Сребреница, односно по истим је издвајала своје мишљење и није гласала, а што се може и доказати у наративним записницима и тонским снимцима Скупштине општине Сребреница.

На основу проведеног поступка, Комисија је донијела одлуку као у изреци, из следећих разлога:

Чланом 1. став 1. Закона о спречавању сукоба интереса у органима власти Републике Српске прописано је да се овим законом уређују посебне обавезе изабраних представника, носилаца извршних функција и савјетника у органима власти Републике Српске и јединица локалне самоуправе у обављању јавне функције, а у циљу спречавања сукоба интереса.

Чланом 4. под а) Закона о спречавању сукоба интереса у органима власти Републике Српске, прописано је да се „изабраним представницима“ сматрају: народни посланици у Народној скупштини РС, делегати у Вијећу народа РС и одборници у скупштинама јединица локалне самоуправе.

Сходно томе, како је одборник у скупштини локалне самоуправе „изабрани представник“, као такав је третиран Законом о спречавању сукоба интереса у органима власти РС и тај закон се примјењује на „изабране представнике“.

Законом о спречавању сукоба интереса у органима власти Републике Српске јавне установе *a priori* нису третиране, те самим тим лице може да буде одборник у јединици локалне самоуправе и директор јавне установе.

Према закону о спречавању сукоба интереса у органима власти Републике Српске није дефинисана категорија в.д. директора, те обзиром на ту чињеницу, **није прописана неспојивост или сукоб интереса за позицију в.д. директора**.

Међутим, одборник у јединици локалне самоуправе својим дјеловањем не смије прекршити одредбе члана 3. и члана 9. Закона о спречавању сукоба интереса у органима власти Републике Српске и на тај начин остварити било коју предност за себе или јавну установу у којој је директор.

Чланом 3. став 1. Закона о спречавању сукоба интереса у органима власти Републике Српске прописано је да су изабрани представници, носиоци извршних функција и савјетници у обављању јавне функције дужни да се понашају савјесно и одговорно, законито, непристрасно и часно, те да се придржавају принципа одговорности, поштења, савјесности, отворености и вјеродостојности, те етике позива и функције коју обављају. Ставом 2. прописано је да свој приватни интерес не смију стављати изнад јавног интереса, док је ставом 4. прописано да не смију користити јавну функцију за личну добит или добит лица које је са њима повезано и не смију бити ни у каквом односу зависности према лицима која би могла утицати на њихову објективност.

Чланом 9. Закона о спречавању сукоба интереса у органима власти Републике Српске прописано је сљедеће:

„Осим ако је одредбама овог закона прописано другачије, изабраним представницима, носиоцима извршних функција и савјетницима забрањено је:

а) примити или захтјевати поклон, или обећање поклона или друге вриједности ради обављања јавне функције;

б) примити додатну накнаду за извршавање послова у дјелокругу јавних функција;

в) тражити, прихватити или примити вриједност или услугу ради гласања о било којем питању или утицати на одлуку неког органа или лица;

г) обећати запослење или неко друго право у замјену за поклон или обећање поклона;

д) привилеговати лица ради страначког или другог опредјељења или због поријекла, личних или породичних веза;

ђ) одбити увид у своје финансијско стање, на захтјев надлежног органа;

ж) утицати на добивање послова или наруџби од органа власти у циљу стицања материјалне или нематеријалне користи за себе или другога;

з) користити повлашћене информације о раду органа власти ради личне користи или користи других лица и

и) на други начин користити свој положај, како би утицали на одлуке законодавне, извршне или судске власти, те тако постигли личну корист или корист других лица, неку повластицу или право, закључили правни посао или на други начин интересно погодовали себи или другом лицу.“

Сходно горе наведеном оцјеном сваког доказа појединачно и свих доказа повезано у цјелину поступка, Комисија је могла донијети само одлуку тј. рјешење да се Тифа Ефендић, одборник у Скупштини општине Сребреница не налази у сукобу интереса и према свему наведеном одлучено је као у диспозитиву рјешења.

Поука о правном средству:

Против овог Рјешења незадовољна странка може у року од 15 (петнаест) дана од дана пријема овог Рјешења поднијети жалбу Комисији за жалбе.

Жалба се подноси путем ове Комисије, на адресу Републичка комисија за утврђивање сукоба интереса у органима власти Републике Српске, Трг јасеновачких жртава бр. 4, 78000 Бања Лука.

ПРЕДСЈЕДНИЦА КОМИСИЈЕ

Обренка Слијепчевић

Доставити:

1. Скупштина општине Сребреница, н/р одборника Скупштине општине Сребреница Тифе Ефендић, 75 430 Сребреница;
2. У спис предмета;
3. а. а